b'\n_START_ARTICLE_\nMitja Bite\xc5\xbenik\n_START_SECTION_\n\xc5\xbdivljenje in delo\n_START_PARAGRAPH_\nRodil se je v dru\xc5\xbeini pravnika Josipa Bite\xc5\xbenika. Ljudsko \xc5\xa1olo je obiskoval v Gorici (1. razred) in Mariboru, kjer je nadaljeval \xc5\xa1olanje na gimnaziji, zadnji dve leti z maturo pa kon\xc4\x8dal v Ljubljani. Pravo je \xc5\xa1tudiral na Univerzi v Bologni, kjer je leta 1947 tudi doktoriral. Leta 1949 se je iz Gorice preselil v Trst. Tu je najprej pou\xc4\x8deval na slovenski ni\xc5\xbeji srednji \xc5\xa1oli, nato pa 14 let pravo in ekonomijo na Trgovski akademiji. Napisal je tri u\xc4\x8dbenike._NEWLINE_Takoj po vojni se je vklju\xc4\x8dil v kulturno in politi\xc4\x8dno delovanje. Dve leti je bil predsednik Akademskega kluba v Gorici. Nato tajnik in predsednik Slovenske kulturno-gospodarske zveze v Trstu ter 1954 soustanovitelj Novega lista in tajnik dru\xc5\xa1tva Pravnik v Trstu.'